Uredba Komisije (ES) št. 92/97

z dne 20. januarja 1997

o uvrstitvi določenega blaga v kombinirano nomenklaturo

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2658/87 z 23. julija 1987 o tarifni in statistični nomenklaturi ter skupni carinski tarifi [1], nazadnje spremenjene z Uredbo Komisije (ES) št. 2493/96 [2] in zlasti člena 9 Uredbe,

ker je zaradi zagotavljanja enotne uporabe kombinirane nomenklature, ki je priloga navedene uredbe, treba sprejeti ukrepe v zvezi z uvrstitvijo blaga iz Priloge k tej uredbi;

ker Uredba (EGS) št. 2658/87 določa splošna pravila za razlago kombinirane nomenklature in se ta pravila uporabljajo tudi za vsako drugo nomenklaturo, ki delno ali v celoti temelji na njej ali ji dodaja dodatne pododdelke in ki jo določajo posebni predpisi Skupnosti, z namenom uporabe tarife ali drugih ukrepov v zvezi z blagovno menjavo;

ker se mora blago, opisano v stolpcu 1 v preglednici, priloženi k tej uredbi, v skladu z navedenimi splošnimi pravili uvrstiti v ustrezne oznake KN, navedene v stolpcu 2 in sicer iz utemeljitev, navedenih v stolpcu 3;

ker je primerno, da se imetnik, ob upoštevanju veljavnih ukrepov Skupnosti v zvezi s sistemi dvojne kontrole in predhodnim in naknadnim nadzorom Skupnosti nad tekstilnimi izdelki ob uvozu v Skupnost, v skladu z določbami člena 12(6) Uredbe Sveta (EGS) št. 2913/92 z 12. oktobra 1992 o carinskem zakoniku Skupnosti [3], lahko še naprej, in sicer za obdobje 60 dni, sklicuje na zavezujoče tarifne informacije o uvrstitvi blaga v kombinirano nomenklaturo, ki jih izdajo carinski organi in ki niso več v skladu s to uredbo,

SPREJELA NASLEDNJO UREDBO:

Člen 1

Blago, poimenovano v stolpcu 1 priložene preglednice, je zdaj uvrščeno v kombinirano nomenklaturo v ustrezne oznake KN iz stolpca 2 navedene preglednice.

Člen 2

Ob upoštevanju veljavnih ukrepov Skupnosti v zvezi s sistemi dvojne kontrole in predhodnim in naknadnim nadzorom Skupnosti nad tekstilnimi izdelki ob uvozu v Skupnost se je v skladu z določbami člena 12(6) Uredbe (EGS) št. 2913/92 za obdobje 60 dni mogoče še naprej sklicevati na zavezujoče tarifne informacije o uvrstitvi blaga v kombinirano nomenklaturo, ki jih izdajo carinski organi in ki niso več v skladu s to uredbo.

Člen 3

Ta uredba začne veljati 21. dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 20. januarja 1997

Za Komisijo

Mario Monti

Član Komisije

[1] UL L 256, 7.9.1987, str. 1.

[2] UL L 338, 28.12.1996, str. 27.

[3] UL L 302, 19.10.1992, str. 1.

--------------------------------------------------

PRILOGA

Poimenovanje blaga | Uvrstitev v oznako KN | Utemeljitev |

(1) | (2) | (3) |

1.Oblačilo iz enobarvne, debele pletenine (100 % poliester), ki ima povprečno manj kot 10 zank na centimeter v vsaki smeri, ravnega kroja, s polkrožnim robom, namenjeno za pokrivanje zgornjega dela telesa in sega do bokov.Oblačilo ima dolge rokave z manšetami, ovratnik, spredaj je popolnoma odprto in se zapenja z gumbi z leve čez desno stran.Ima tudi žep, prišit spredaj v višini prsi.(Oblačilo je podobno pleteni jopici)(Glej sliko št. 551) | 61103091 | Uvrstitev opredeljujejo določbe splošnih pravil 1 in 6 za razlago kombinirane nomenklature, opombi 4 in 9 k Poglavju 61 in besedilo oznak KN 6110, 611030 in 61103091. Uvrstitev tega oblačila med srajce pod oznako KN 6105 je izključena, ker je število zank na linearni centimeter manjše od 10. |

2.Lahko, ohlapno oblačilo brez rokavov iz enobarvnega blaga (100 % bombaž), namenjeno za pokrivanje zgornjega in spodnjega dela telesa, ki sega vse do gležnjev (dolgo približno 122 cm).Spredaj ima globok vratni izrez, odprtino, ki se zapenja z gumbi z desne čez levo stran, in pod pasom prišite žepe.Oblačilo ima stranske razporke, ki se začenjajo 4,5 cm pod pasom in so dolgi približno 73 cm. Ima tudi motive, izvezene spredaj v višini prsi in žepov. Na hrbtni strani sta v pasu prišita dva trakova iz istega blaga. Lahko se ju zaveže.(Obleka)(Glej sliko št. 548) | 62044200 | Uvrstitev določata splošni pravili 1 in 6 za razlago kombinirane nomenklature in besedilo oznak KN 6204 in 62044200. Glej tudi pojasnjevalne opombe KN k oznakam 62044100 do 62044990. Zaradi splošnega videza in predvsem dolžine se to oblačilo šteje za obleko, čeprav ima stranske razporke. |

3.Spužva za drgnjenje v obliki paralelepipeda (14 × 9 × 5 cm), ki jo sestavlja plastična spužva, ki jo obdaja pletenina iz vlaken sisala, z zanko za obešanje. Uporablja se za masažo telesa.(Kopalniško perilo)(Glej sliko št. 549) | 63029900 | Uvrstitev opredeljujejo določbe splošnih pravil 1, 3(b) in 6 za razlago kombinirane nomenklature in besedilo oznak KN 6302 in 63029900. Glej tudi pojasnjevalne opombe HS k tarifni številki 6302. |

4.Blazinica za drgnjenje iz plastične spužve, ki je na eni strani prekrita s pletenino iz vlaken sisala in na drugi strani s pletenim frotirjem (bombaž). Uporablja se za masažo telesa. Ima elastičen trak, ki omogoča lažjo ročno uporabo.(Kopalniško perilo)(Glej sliko št. 552) | 63029900 | Uvrstitev opredeljujejo določbe splošnih pravil 1, 3(b) in 6 za razlago kombinirane nomenklature, opomba 2(A) oddelku XI in besedilo oznak KN 6302 in 63029900. Glej tudi pojasnjevalne opombe HS k tarifni številki 6302. |

5.Trak za drgnjenje (60 × 12 × 2 cm) iz pletene, spletene iz vlaken ramije (prevladuje po teži) in bombaža z vmesno plastjo iz plastične spužve. Uporablja se za masažo telesa. Trak ima na obeh konceh vrvico iz tekstila, ki olajšuje uporabo.(Kopalniško perilo)(Glej sliko št. 553) | 63029900 | Uvrstitev opredeljujejo določbe splošnih pravil 1, 3(b) in 6 za razlago kombinirane nomenklature, opomba 2(A) oddelku XI in besedilo oznak KN 6302 in 63029900. Glej tudi Pojasnjevalne opombe HS k tarifni številki 6302. |

+++++ TIFF +++++

|

--------------------------------------------------